Omnibus praesentes litteras inspecturis, magister Guillelmus, officialis curiae, archidiaconus Senonensis, in Domino salutem. Notum facimus quod coram nobis constitutus Gilo de Ferito, filius defuncti Odonis Baudouin, recognovit se pro decem libris sibi jam solutis vendidisse thesaurario de Villaribus Sancti Benedicti omnes census quos habebant et tenebant ipse Gilo et Guido frater suus in parochia de Villaribus Sancti Benedicti, fiducitians (sic) in manu nostra quod in dictis censibus per se vel per alium nil in posterum reclamabit, et se dicto emptori et successoribus suis supra dicta re vendita debitum garentiam portaturum; hanc autem venditionem voluit et laudavit coram nobis Guido praedictus, fiducians quod contra non veniet per se vel per alium in futurum. Datum anno Domini 1241, mense septembri.